CELEX: 62009CN0380
Language: mt
Date: 2009-09-25 00:00:00
Title: Kawża C-380/09 P: Appell ippreżentat fil- 25 ta’ Settembru 2009 minn Melli Bank plc mis-sentenza tal-Qorti tal-Prim’Istanza (It-Tieni Awla) mogħtija fid- 9 ta’ Lulju 2009 fil-Kawżi T-246/08 u T-332/08, Melli Bank plc vs Il-Kunsill tal-Unjoni Ewropea, sostnuta minn Ir-Repubblika ta’ Franza, Ir-Renju Unit tal-Gran Brittanja u l-Irlanda ta’ Fuq, Il-Kummissjoni tal-Komunitajiet Ewropej.

21.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/30
            
         Appell ippreżentat fil-25 ta’ Settembru 2009 minn Melli Bank plc mis-sentenza tal-Qorti tal-Prim’Istanza (It-Tieni Awla) mogħtija fid-9 ta’ Lulju 2009 fil-Kawżi T-246/08 u T-332/08, Melli Bank plc vs Il-Kunsill tal-Unjoni Ewropea, sostnuta minn Ir-Repubblika ta’ Franza, Ir-Renju Unit tal-Gran Brittanja u l-Irlanda ta’ Fuq, Il-Kummissjoni tal-Komunitajiet Ewropej.
   (Kawża C-380/09 P)
   2009/C 282/52
   Lingwa tal-kawża: L-Ingliż
   
      Partijiet
   
   
      Appellanti: Melli Bank plc (rappreżentanti: S. Gadhia, Solicitor, T. Din, Solicitor, D. Anderson QC, R. Blakeley, Avukat)
   
      Appellati: Il-Kunsill tal-Unjoni Ewropea, Ir-Repubblika ta’ Franza, Ir-Renju Unit tal-Gran Brittanja u l-Irlanda ta’ Fuq, Il-Kummissjoni tal-Komunitajiet Ewropej
   
      Talbiet tal-appellanti
   
   L-appellanti titlob lill-Qorti:
   
               —
            
            
               tannulla s-sentenza appellata;
            
         
               —
            
            
               tilqa’ r-rikorsi fil-Kawżi T-246/08 u T-332/08;
            
         
               —
            
            
               tannulla r-raba’ paragrafu tat-tabella B li jidher fl-Anness tad-Deċiżjoni tal-Kunsill 2008/475/EC, li jikkonċerna miżuri restrittivi kontra l-Iran, sa fejn jirrigwarda lill-Melli Bank plc;
            
         
               —
            
            
               jekk il-Qorti tal-Ġustizzja ssib li l-Artikolu 7(2)(d) tar-Regolament huwa ta’ applikazzjoni vinkolanti, tiddikjara l-Artikolu 7(2)(d) tar-Regolament tal-Kunsill 423/2007/KE inapplikabbli; u
            
         
               —
            
            
               tordna lill-Kunsill iħallas l-ispejjeż tal-appell u tal-kawża quddiem il-Qorti tal-Prim’Istanza.
            
         
      Aggravji u argumenti prinċipali
   
   L-appellanti ssostni illi l-Qorti tal-Prim’Istanza wettqet żbalji ta’ liġi fil-kawża appellata f’diversi elementi tad-deċiżjoni li wasslu għal ksur tad-dritt Komunitarju f’erba’ elementi prinċipali:
   
               (1)
            
            
               il-Qorti tal-Prim’Istanza wettqet żball ta’ liġi billi interpretat b’mod żbaljat l-Artikolu 7(2)(d) tar-Regolament bħala dispożizzjoni imperattiva;
            
         
               (2)
            
            
               il-Qorti tal-Prim’Istanza wettqet żball ta’ liġi billi ddikjarat li l-Artikolu 7(2)(d) tar-Regolament kien koerenti mal-prinċipju ta’ proporzjonalità taħt id-dritt Komunitarju;
            
         
               (3)
            
            
               il-Qorti tal-Prim’Istanza wettqet żball ta’ liġi fil-formulazzjoni u l-applikazzjoni tal-eżami li jiddetermina jekk l-appellanti kinitx miżmuma u kkontrollata mill-Parent; u
            
         
               (4)
            
            
               il-Qorti tal-Prim’Istanza wettqet żball ta’ liġi meta kkonkludiet li l-Kunsill issodisfa l-obbligu tiegħu li jimmotiva d-deċiżjoni li jitniżżel isem l-appellanti fil-lista.
            
         Konsegwentement, l-appellanti titlob lill-Qorti tal-Ġustizzja:
   
               (1)
            
            
               tannulla s-sentenza appellata;
            
         
               (2)
            
            
               tilqa’ r-rikorsi fil-Kawżi T-246/08 u T-332/08;
            
         
               3)
            
            
               tannulla r-raba’ paragrafu tat-tabella B li jidher fl-Anness tad-Deċiżjoni tal-Kunsill 2008/475/EC, li jikkonċerna miżuri restrittivi kontra l-Iran, sa fejn jirrigwarda lill-Melli Bank plc;
            
         
               (4)
            
            
               jekk il-Qorti ssib illi l-Artikolu 7(2)(d) tar-Regolament jallega li huwa ta’ applikazzjoni vinkolanti, tiddikjara l-Artikolu 7(2)(d) tar-Regolament tal-Kunsill 423/2007/KE inapplikabbli; u
            
         
               (5)
            
            
               tordna lill-Kunsill iħallas l-ispejjeż tal-appell u tal-kawża quddiem il-Qorti tal-Prim’Istanza.